Увогуле ж меліярацыя ў агульным аб’ёме работ займае ў нас трохі больш за 40 працэнтаў. Летась здалі 444 гектары. Сёлета правялі рэканструкцыю на 112 гектарах у ААТ “Даватарскі”, і засталося яшчэ там прыкладна столькі ж. Пачалі буйны аб’ект “Буеўшчына” ў 400 гектараў, дзе была адкрытая меліярацыйная сістэма, каналы, а цяпер кладзём дрэнаж. Фінансаванне ідзе з абласнога і рэспубліканскага бюджэтаў.